15/02/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN407A 2010/030

Resolución do 27 de xaneiro de 2011, da Dirección Xeral de Industria, Enerxía e Minas pola que se autoriza administrativamente a “NOVA SUBESTACIÓN LARACHA 220 KV”, no termo municipal da Laracha (A Coruña). (Expediente: IN407A 2010/030). Examinado o expediente instruído a pedimento da empresa “RED ELÉCTRICA DE ESPAÑA, S. A. U.”, con enderezo a efectos de notificación en Paseo Conde de los Gaitanes, no 177, 28109 Alcobendas (Madrid), resultan os seguintes ANTECEDENTES DE FEITO Primeiro. –Con data 26 de xaneiro de 2010, a Secretaría Xeral de Calidade e Avaliación Ambiental emite informe de cualificación ambiental, no que se considera que non procede someter a trámite de avaliación de impacto nin de efectos ambientais o proxecto “NOVA SUBESTACIÓN ELÉCTRICA A 220 KV EN LARACHA E LIÑA DE ENTRADA E SAÍDA”. Segundo. –Con data 2 de marzo de 2010, a citada empresa solicita a autorización administrativa da citada instalación, presentando a preceptiva documentación á que fai referencia o Real decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Terceiro. –As características técnicas básicas da instalación son as seguintes: Nova subestación 220 kV con dobre barra con encaixamento con deseño convencional, que constará: – Dunha posición da liña 220 kV Vimianzo. – Dunha posición da liña 220 kV Mesón do Vento. – Dunha posición de encaixamento. – Dunha posición de transformador 220/66 kV, 75 MVA. – De cinco posicións de reserva para futuras ampliacións de liña e unha de transformador. Concello: A Laracha (A Coruña). Cuarto. –Con data 8 de abril de 2010, e aos efectos previstos no artigo 36.3 da Lei 54/1997, de 27 de novembro, do Sector Eléctrico, e no artigo 114 do Real decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, a Dirección Xeral de Política Enerxética e Minas do Ministerio de Industria, Turismo e Comercio, informa favorablemente a citada instalación. Quinto. –Por Acordo do 21 de abril de 2010 do Departamento Territorial da Consellería de Economía e Industria da Coruña, someteuse a información pública a solicitude de autorización administrativa das instalacións eléctricas do anteproxecto, publicándose no D. O. G. do 21/05/10 e no B. O. P. da Coruña do 18/05/10. Sexto. –Durante o período en que se someteu a trámite de información pública non se presentaron alegacións. Sétimo. –Separadamente, presentáronse aquelas partes do anteproxecto que afectan a bens, instalacións, obras ou servizos, centros ou zonas dependentes doutros Organismos Públicos ou Corporacións, co fin de que, no seu caso, establecesen o condicionado procedente: ♦ 0 Concello da Laracha emite condicionado con data 5 de xullo de 2010, no que mostra a súa desconformidade ao proxecto, en tanto non estea incluído no documento “Planificación dos sectores de electricidade e gas 2008-2016. Desenvolvemento das redes de transporte”. Red Eléctrica de España, S. A. U. presenta con data 4 de agosto de 2010, escrito de contestación ao devandito condicionado, no que manifesta que a instalación “NOVA SUBESTACIÓN LARACHA 220 KV” atópase incluída no documento de “Planificación dos sectores de electricidade e gas 2008 - 2016. Desenvolvemento das redes de transporte”, achegando copia da parte do mesmo que inclúe a actuación obxecto deste expediente. Con data 23 de setembro de 2010, dáse traslado ao Concello da Laracha da resposta ao seu condicionado dada por Red Eléctrica de España, S. A. U., recibíndoa o 30 de setembro de 2010, e dándoselle un prazo de quince días para mostrar a súa conformidade ou reparos á devandita contestación, sen que conste a data de hoxe contestación á mesma por parte dese concello. ♦ Unión Fenosa Distribución, S. A. emite condicionado con data 20 de maio de 2010, no que solicita a desestimación do anteproxecto presentado por Red Eléctrica de España, S. A. U., facendo constar a inviabilidade do seu emprazamento, debido ás Iimitacións existentes para alimentar a rede de distribución de 66 kV e achegando unha proposta de nova ubicación que reduce os custos de investimento en instalación, minimiza o impacto no desenvolvemento de liñas de alta tensión e mellora a eficiencia da solución. Red Eléctrica de España, S. A. U. presenta con data 30 de xuño de 2010, escrito de contestación ao devandito condicionado, no que desestima os emprazamentos propostos por Unión Fenosa Distribución, S. A. no seu condicionado, achegando informes de inviabilidade medioambiental e técnica das solucións dadas pola empresa distribuidora, así como copia do informe de cualificación ambiental da nova subestación e das liñas de entrada e saída na mesma, manifestando que este informe avala o emprazamento proposto pola súa empresa, que foi consensuado co Concello da Laracha, sendo o máis afastado de núcleos de poboación, permitindo unhas liñas de entrada e saída de menor lonxitude, e sen demostrarse inviabilidade técnica algunha con respecto ao desenvolvemento das redes de distribución. Con data 16 de xullo de 2010, dáse traslado a Unión Fenosa Distribución, S. A. da resposta ao seu condicionado dada por Red Eléctrica de España, S. A. U., recibíndoa o 21 de xullo de 2010, e dándoselle un prazo de quince días para mostrar a súa conformidade ou reparos á devandita contestación, sen que conste a data de hoxe contestación á mesma por parte desa empresa. FUNDAMENTOS DE DEREITO Primeiro. –A Dirección Xeral de Industria, Enerxía e Minas é competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril e Decreto 83/2009, do 21 de abril, polos que se fixa a estrutura orgánica da Xunta de Galicia e dos departamentos desta (DOG de 20/04/09 e 22/04/09, respectivamente), Decreto 324/2009, do 11 de xuño (DOG do 17/06/09) polo que se establece a estrutura orgánica da Consellería de Economía e Industria, Decreto 36/2001, do 25 de xaneiro polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e a Lei 54/1997, do 27 de novembro, do Sector Eléctrico, modificada pola Lei 17/2007, do 4 de xullo e a Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Segundo. –En relación aos condicionados emitidos tanto polo Concello da Laracha como por Unión Fenosa Distribución, S. A., e dado que unha vez remitida a correspondente contestación do peticionario ao concello e á empresa distribuidora respectivamente, ningún dos dous emitira novo escrito de reparos, enténdese que, de acordo co artigo 127.4 do Real decreto 1955/2000, de 1 de decembro, tanto o Concello da Laracha como Unión Fenosa Distribución, S. A. atópanse conformes coa contestación efectuada polo peticionario. Terceiro. –No expediente instruído ao efecto cumpríronse os trámites regulamentarios. Esta Dirección Xeral, de acordo co que antecede e no exercicio das competencias que ten atribuídas. RESOLVE Autorizar administrativamente a “NOVA SUBESTACIÓN LARACHA 220 KV”, no termo municipal da Laracha (A Coruña). Todo isto de acordo coas condicións seguintes: Primeira. –A administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, de 22 de xullo, por incumprimento das condicións impostas ou por calquera outra causa excepcional que o xustifique. Segunda. –Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 27 de xaneiro de 2011. O director xeral de Industria, Enerxía e Minas Ángel Bernardo Tahoces